Πολυκριτηριακή Ανάλυση σε περιβάλλον Γ.Σ.Π. για τον εντοπισμό κατάλληλων περιοχών για ταμίευση επιφανειακού νερού στη λεκάνη του Πηνειού Ποταμού, Θεσσαλία
Creators: name: Κουτσιμάρη, Ελευθερία Δημητρίου
Publisher: name: Aristotle University of Thessaloniki
Year: 2023
Subjects: Πολυκριτηριακή ανάλυση
Ταμίευση επιφανειακού νερού
Θεσσαλία
Multi-criteria analysis
Surface water storage
Thessaly

description: Η περιοχή της Θεσσαλίας στην Ελλάδα πάσχει από τη συνεχή, μη βιώσιμη διαχείριση υδατικών πόρων. Η παρούσα Διπλωματική Εργασία επικεντρώνεται στον προσδιορισμό κατάλληλων περιοχών για ταμίευση νερού στην περιοχή της λεκάνης απορροής του Πηνειού Ποταμού, εφαρμόζοντας δύο μεθόδους πολυκριτηριακής ανάλυσης σε περιβάλλον GIS. Οι δύο μέθοδοι που χρησιμοποιήθηκαν είναι η Αναλυτική Ιεραρχική Διαδικασία (AHP), η οποία χρησιμοποιήθηκε και κατά την ανάκτηση των σχετικών βαρών των κριτηρίων, και ο Συμβιβαστικός Προγραμματισμός. Ο υπολογισμός των χαρτών καταλληλότητας για τη μέθοδο AHP έγινε με τη χρήση του Σταθμισμένου Αθροιστικού Μοντέλου και για τον Συμβιβαστικό Προγραμματισμό με τη χρήση τριών τυπικών μετρικών απόστασης Lp, αντίστοιχα. Τα επιλεγμένα κριτήρια στα οποία βασίστηκαν οι αναλύσεις σχετίζονται με την τοπογραφία, την υδρολογία και τις χρήσεις γης της περιοχής μελέτης. Εξετάστηκαν δύο μέθοδοι κανονικοποίησης των κριτηρίων και οι χωρικές αξιολογήσεις πραγματοποιήθηκαν για δύο ομάδες κριτηρίων. Η απεικόνιση των προκυπτόντων χαρτών με τρεις μεθόδους ταξινόμησης κατέστησε δυνατές τις μεταξύ τους συγκρίσεις. Η χρήση διαφορετικών μεθόδων πολυκριτηριακής ανάλυσης, ομάδων κριτηρίων, προσεγγίσεων κανονικοποίησης κριτηρίων και μεθόδων απεικόνισης οδηγεί σε πληθώρα χαρτών καταλληλότητας. Οι υπάρχουσες και προτεινόμενες εγκαταστάσεις ταμίευσης νερού που περιλαμβάνονται στην περιοχή μελέτης αξιοποιούνται κατά τη διαδικασία πιστοποίησης των αποτελεσμάτων. Η ενσωμάτωση πολυκριτηριακής ανάλυσης σε GIS μπορεί να αποτελέσει ένα χρήσιμο εργαλείο στον προκαταρκτικό εντοπισμό κατάλληλων περιοχών ταμίευσης επιφανειακού νερού για την περιοχή της Θεσσαλίας και να συντελέσει σε μια πιο δίκαιη και βιώσιμη διαχείριση νερού.
description: Thessaly region in Greece suffers from constant, unsustainable water resources management. The present Diploma Thesis focuses on identifying suitable water storage sites in the Pinios River Basin area, by implementing two multi-criteria analysis methods in a GIS environment. The two methods used are Analytical Hierarchy Process (AHP) which was additionally used to obtain the relative weights of the criteria, and Compromise Programming (CP). AHP suitability maps were obtained by using the Weighted Sum Model and CP suitability maps were obtained by computing three typical Lp distance metrics, respectively. The analyses were based on criteria related to topographic, hydrologic, and land-use characteristics of the study area. Two criteria standardization methods were considered, and spatial evaluations were conducted for two sets of criteria. Rendering the resulted maps using three types of classification methods made the comparisons between them possible. Using different multi-criteria analysis methods, sets of criteria, criteria standardization approaches and visualization methods results in a plethora of suitability maps. Existing and proposed water storage structures in the study area were utilized during the results validation process. Integrating multi-criteria decision making and GIS can be a useful tool for the preliminary detection of sites that are suitable for surface water storage in Thessaly and contribute to a more fair and sustainable water management.